CELEX: 62017CA0129
Language: sk
Date: 2018-07-25 00:00:00
Title: Vec C-129/17: Rozsudok Súdneho dvora (druhá komora) z 25. júla 2018 (návrh na začatie prejudiciálneho konania, ktorý podal Hof van beroep te Brussel – Belgicko) – Mitsubishi Shoji Kaisha Ltd, Mitsubishi Caterpillar Forklift Europe BV/Duma Forklifts NV, G.S. International BVBA (Návrh na začatie prejudiciálneho konania — Ochranná známka Európskej únie — Smernica 2008/95/ES — Článok 5 — Nariadenie (ES) č. 207/2009 — Článok 9 — Právo majiteľa ochrannej známky namietať proti odstráneniu všetkých označení zhodných s touto ochrannou známkou treťou osobou a umiestneniu nových označení na výrobky zhodné s výrobkami, pre ktoré bola uvedená ochranná známka zapísaná, s cieľom ich dovozu alebo uvedenia na trh v Európskom hospodárskom priestore (EHP))

17.9.2018   
            
            
               SK
            
            
               Úradný vestník Európskej únie
            
            
               C 328/14
            
         
      Rozsudok Súdneho dvora (druhá komora) z 25. júla 2018 (návrh na začatie prejudiciálneho konania, ktorý podal Hof van beroep te Brussel – Belgicko) – Mitsubishi Shoji Kaisha Ltd, Mitsubishi Caterpillar Forklift Europe BV/Duma Forklifts NV, G.S. International BVBA
      (Vec C-129/17) (1)
      
      ((Návrh na začatie prejudiciálneho konania - Ochranná známka Európskej únie - Smernica 2008/95/ES - Článok 5 - Nariadenie (ES) č. 207/2009 - Článok 9 - Právo majiteľa ochrannej známky namietať proti odstráneniu všetkých označení zhodných s touto ochrannou známkou treťou osobou a umiestneniu nových označení na výrobky zhodné s výrobkami, pre ktoré bola uvedená ochranná známka zapísaná, s cieľom ich dovozu alebo uvedenia na trh v Európskom hospodárskom priestore (EHP)))
      (2018/C 328/16)
      Jazyk konania: holandčina
      
         Vnútroštátny súd, ktorý podal návrh na začatie prejudiciálneho konania
      
      Hof van beroep te Brussel
      
         Účastníci konania pred vnútroštátnym súdom
      
      
         Žalobkyne: Mitsubishi Shoji Kaisha Ltd, Mitsubishi Caterpillar Forklift Europe BV
      
         Žalované: Duma Forklifts NV, G.S. International BVBA
      
         Výrok rozsudku
      
      Článok 5 smernice Európskeho parlamentu a Rady 2008/95/ES z 22. októbra 2008 o aproximácii právnych predpisov členských štátov v oblasti ochranných známok a článok 9 nariadenia Rady (ES) č. 207/2009 z 26. februára 2009 o ochrannej známke Európskej únie sa majú vykladať v tom zmysle, že majiteľ ochrannej známky môže namietať proti tomu, aby tretia osoba bez jeho súhlasu odstránila všetky označenia zhodné s touto ochrannou známkou a na výrobky v režime colného uskladňovania, ako sú vo veci samej, umiestnila iné označenia s cieľom ich dovozu alebo uvedenia na trh v rámci Európskeho hospodárskeho priestoru, kde sa predtým nepredávali.
      
         (1)  Ú. v. EÚ C 161, 22.5.2017.